CELEX: C2006/022/10
Language: el
Date: 2006-01-28 00:00:00
Title: Υπόθεση C-394/05: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις  9 Νοεμβρίου 2005

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/5
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις 9 Νοεμβρίου 2005
   (Υπόθεση C-394/05)
   (2006/C 22/10)
   Γλώσσα διαδικασίας: η ιταλική
   Η Επιτροπή των Ευρωπαϊκών Κοινοτήτων, εκπροσωπούμενη από την D. Recchia και τον Μ. Κωνσταντινίδη άσκησε στις 9 Νοεμβρίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ιταλικής Δημοκρατίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1.
            
            
               να αναγνωρίσει ότι η Ιταλική Δημοκρατία, θεσπίζοντας το νομοθετικό διάταγμα αριθ. 209 της 24ης Ιουνίου 2003, το οποίο μεταφέρει στην εθνική έννομη τάξη την οδηγία 2000/53/EΚ (1) κατά τρόπο που δεν είναι σύμφωνος με τις διατάξεις της, παρέβη τις υποχρεώσεις που υπέχει από το άρθρο 2, παράγραφοι 2 και 5· από το άρθρο 3, παράγραφος 5· από το άρθρο 4, παράγραφος 2, στοιχείο α', σε συνδυασμό με τις διατάξεις του παραρτήματος II· από το άρθρο 5, παράγραφοι 1 έως 4· από το άρθρο 6, παράγραφος 3, στοιχείο α', και παράγραφος 4· από το άρθρο 7, παράγραφοι 1 και 2· από το άρθρο 8, παράγραφοι 3 και 4· από το άρθρο 10, παράγραφος 3, και από το άρθρο 12, παράγραφος 2, της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους·
            
         
               2.
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή των Ευρωπαϊκών Κοινοτήτων άσκησε στις 7 Νοεμβρίου 2005 προσφυγή ενώπιον του Δικαστηρίου των Ευρωπαϊκών Κοινοτήτων με την οποία ζητεί να αναγνωρισθεί ότι η Ιταλική Δημοκρατία παρέβη τις υποχρεώσεις που υπέχει από το άρθρο 2, παράγραφοι 2 και 5· από το άρθρο 3, παράγραφος 5· από το άρθρο 4, παράγραφος 2, στοιχείο α', σε συνδυασμό με τις διατάξεις του παραρτήματος II· από το άρθρο 5, παράγραφοι 1 έως 4· από το άρθρο 6, παράγραφος 3, στοιχείο α', και παράγραφος 4· από το άρθρο 7, παράγραφοι 1 και 2· από το άρθρο 8, παράγραφοι 3 και 4· από το άρθρο 10, παράγραφος 3, και από το άρθρο 12, παράγραφος 2, της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους, καθόσον παρέλειψε να λάβει όλα τα αναγκαία μέτρα προκειμένου:
   
               —
            
            
               να εισάγει ένα σύμφωνο προς τις διατάξεις της εν λόγω οδηγίας ορισμό των οχημάτων που βρίσκονται στο τέλος του κύκλου ζωής τους ως αποβλήτων, καθώς και ορισμό για την επεξεργασία τους·
            
         
               —
            
            
               να συμπεριλάβει, με το νομοθετικό διάταγμα περί μεταφοράς της οδηγίας στην εσωτερική έννομη τάξη, τα τρίτροχα μηχανοκίνητα οχήματα μεταξύ των οχημάτων που βρίσκονται στο τέλος του κύκλου ζωής τους·
            
         
               —
            
            
               να ορίσει με σαφήνεια ότι όλα τα επικίνδυνα εξαρτήματα και υλικά του παραρτήματος 2 της οδηγίας θα αφαιρούνται από τα οχήματα πριν από οποιαδήποτε περαιτέρω επεξεργασία·
            
         
               —
            
            
               να εξασφαλίζει, στον βαθμό κατά τον οποίο αυτό είναι τεχνικώς εφικτό, τη συλλογή, σε κατάλληλες εγκαταστάσεις, όλων των μεταχειρισμένων εξαρτημάτων που αφαιρούνται κατά την επισκευή των οχημάτων·
            
         
               —
            
            
               να εξασφαλίζει τη χορήγηση των πιστοποιητικών καταστροφής από κέντρα επεξεργασίας τα οποία έχουν εξουσιοδοτηθεί σύμφωνα με το άρθρο 6 της οδηγίας. Επιπλέον, κατά την Επιτροπή, προκύπτει ότι η χορήγηση των πιστοποιητικών αυτών δεν αποτελεί προϋπόθεση για τη διαγραφή του οχήματος από το Pubblico Registro Automobilistico, όπως επιτάσσει η εν λόγω οδηγία·
            
         
               —
            
            
               να εξασφαλίζει ότι οι παραγωγοί καλύπτουν το σύνολο ή σημαντικό μέρος του κόστους της εφαρμογής του συστήματος δωρεάν παραδόσεως των οχημάτων·
            
         
               —
            
            
               να εξασφαλίζει την ασφαλή αφαίρεση και διαχείριση των επικίνδυνων εξαρτημάτων των οχημάτων που βρίσκονται στο τέλος του κύκλου ζωής τους πριν από την επεξεργασία τους·
            
         
               —
            
            
               να εξασφαλίζει ότι θα προτιμάται η ανακύκλωση έναντι των λοιπών μορφών ανακτήσεως των οικείων οχημάτων·
            
         
               —
            
            
               να αποκλείει τη μεταφορά ορισμένων ειδικώς καθοριζόμενων από την οδηγία διατάξεων στην εσωτερική έννομη τάξη με συμφωνίες του άρθρου 10 της οδηγίας αυτής·
            
         
               —
            
            
               να θέσει σε εφαρμογή σύστημα ελέγχου και αξιολογήσεως προκειμένου να εκτιμηθεί αν οι επιδιωκόμενοι από την οδηγία σκοποί έχουν επιτευχθεί, ώστε αυτοί να επιτευχθούν έως την 1η Ιανουαρίου 2006·
            
         
               —
            
            
               να επιτάσσει να ανταποκρίνονται τα στοιχεία που οι κατασκευαστές οχημάτων και εξαρτημάτων παρέχουν στις εγκαταστάσεις επεξεργασίας στα ζητούμενα από αυτές στοιχεία·
            
         
               —
            
            
               να μεταφέρει στην εσωτερική έννομη τάξη την υποχρέωση περιοδικού ελέγχου των αποτελεσμάτων που επιτυγχάνονται και να ανακοινώνει τα αποτελέσματα αυτά στις αρμόδιες αρχές και στην Επιτροπή, καθώς και να μεταφέρει την επιβαλλόμενη στις αρμόδιες αρχές υποχρέωση να λαμβάνουν μέτρα για την εκτίμηση της προόδου που σημειώνεται στο πλαίσιο των συμφωνιών.
            
         Η Επιτροπή ζητεί επίσης την καταδίκη της Ιταλικής Δημοκρατίας στα δικαστικά έξοδα.
   
      (1)  ΕΕ L 269 της 21ης Οκτωβρίου 2000, σ. 34